དེ་ནས་གནས་ཚུལ་གཉིས་པ་དེ།ང་རང་ཚོ་བོད་མི་རྣམས་ལ་སྒོས་སུ་སྲིད་དོན་གྱི་གནས་ཚུལ་ཞིག་འདྲེས་ཡོད།ང་ཚོས་སྲིད་དོན་དེ་བློས་གཏོང་ཐབས་མེད།གང་ཡིན་ཞེ་ན།བོད་ནང་གི་རྒྱ་ཆེའི་མི་མང་རྣམས་ད་ལྟའི་སྲིད་དོན་གྱི་གནས་ཚུལ་དེས་མ་འགྲིགས་པར་དངོས་གནས་འ་ཆད་འུ་ཐུག་ནས་སྙིང་ཁོང་རུས་པའི་གཏིང་ནས་ད་ལྟའི་གནས་ཚུལ་དེ་ལ་འགྱུར་བ་གཏོང་རྒྱུའི་འདོད་པས་རྐྱེན་བྱས་ནས་ང་ཚོས་སྲིད་དོན་གྱི་ལས་ཀ་འདི་མ་བྱས་པར་ཐབས་མེད་པ་ཞིག་ཡོང་གི་ཡོད་པ་རེད།ང་ཚོས་རྙོག་དྲ་སྣོན་མ་དེའི་གནས་ཚུལ་ལ་ངེས་པར་དུ་བསམ་བློ་གཏོང་དགོས་ཀྱི་འདུགཕྲུ་གུ་མི་རེ་ངོ་རེའི་མི་ཚེ་བཟང་པོ་ཞིག་མཐའ་འཁྱོལ་བ་མ་ཟད།ང་ཚོ་བོད་སྤྱི་པའི་དོན་དག་དེ་ལ་སྨན་པ་ཞིག་ཡོང་བའི་བསམ་བློ་ངེས་པར་གཏོང་དགོས་ཀྱི་འདུགསྤྱིར་བཏང་ཤེས་ཡོན་ཙམ་དུ་མ་ཟད།སྲིད་དོན་ཐོག་ལ་ཡང་ཤུགས་ཆེ་ཙམ་བསམ་བློ་གཏོང་དགོས།མི་ལ་ཤེས་ཡོན་ཡོད་པ་གཅིག་པུས་འགྲིགས་ཀྱི་མི་འདུགང་ཚོ་བོད་པའི་ཕྲུ་གུ་རྣམས་ཤེས་ཡོན་གྱི་ཐོག་ནས་སོ་སོ་གཅིག་པུ་མི་ཚེ་བཟང་པོ་མཐའ་འཁྱོལ་བ་ཙམ་ཞིག་མ་ཡིན་པར་ང་ཚོ་བོད་སྤྱིའི་དོན་དག་དེ་དང།དོན་དག་དེ་ལ་སྨན་པ་ཞིག་ཇི་ལྟར་བྱས་ན་ལེགས།ངེས་པར་དུ་དགོངས་པ་བཞེས་དགོས།འདི་ལ་ཚང་མས་དོ་སྣང་བྱེད་དགོས།ཤེས་ཡོན་དང༌།སྲིད་དོན་གྱི་གནས་ཚུལ་ཐ་དད་བྱས་ཏེ།སྲིད་དོན་གྱི་བསམ་བློའི་ལམ་ཕྱོགས་སྟོན་སྟངས་ཐོག་ལ་ལྷོད་ཡངས་སུ་ཕྱིན་ན་ཕངས་པོ་རེད།ཉེན་ཁ་རེད།དེ་ཡང་ངེས་པར་དུ་དགོངས་པ་བཞེས་དགོས་ཀྱི་འདུག